07/vol. 11 Jurnalul Oficial al Uniunii Europene 103 32003R0622 L 89/9 JURNALUL OFICIAL AL UNIUNII EUROPENE 5.4.2003 REGULAMENTUL (CE) NR. 622/2003 AL COMISIEI din 4 aprilie 2003 de stabilire a măsurilor de aplicare a standardelor comune de bază privind siguranța aeriană (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de stabilire a normelor comune în domeniul siguranței aviației civile (!), în special articolul 4 alineatul (2), întrucât: (1) Comisiei i se cere să adopte măsuri de aplicare a unor standarde comune de bază privind siguranța aeriană pe teritoriul Uniunii Europeane. Un regulament este instrumentul cel mai adecvat în acest scop. (2)  În conformitate cu Regulamentul (CE) nr. 2320/2002 și în vederea prevenirii actelor ilegale, măsurile din anexa la prezentul regulament trebuie să fie secrete și nepublicabile. (3) În acest sens este necesar să se permită diferențierea aero- porturilor în funcție de evaluarea riscurilor locale. Este necesar, în consecință, să se informeze Comisia cu privire la aeroporturile care sunt considerate a avea cel mai mic risc. (4) Este necesar, de asemenea, să se autorizeze măsuri de aplicare variabile în funcție de tipul de activitate aeriană. Comisia trebuie informată cu privire la măsurile compen- satorii aplicate în vederea garantării unor niveluri echiva- lente de siguranță. (5) Măsurile stabilite prin prezentul regulament sunt conforme cu avizul Comitetului pentru siguranța aviației civile, ADOPTĂ PREZENTUL REGULAMENT: Articolul 1 Obiectiv Prezentul regulament stabilește măsurile necesare pentru punerea în aplicare și adaptarea tehnică a standardelor comune de bază referitoare la siguranța aeriană care trebuie incluse în programele naționale de siguranță a aviației civile. () JOL 355, 30.12.2002, p. 1. Articolul 2 Definiții În înțelesul prezentului regulament: — „program național de siguranță a aviației civile” înseamnă regulamentele, practicile și procedurile adoptate de statele membre, în conformitate cu articolul 5 din Regulamentul (CE) nr. 2320/2002, pentru a garanta siguranța aviației civile pe teritoriul lor, — „autoritatea competentă” înseamnă autoritatea naţională desemnată de un stat membru în temeiul articolului 5 alinea- tul (2) din Regulamentul (CE) nr. 2320/2002 pentru a răs- punde de aplicarea, coordonarea și monitorizarea aplicării programului său național de siguranță a aviației civile. Articolul 3 Confidențialitate Măsurile menționate la articolul 1 sunt prezentate în anexă. Aceste măsuri sunt secrete și nu se publică. Ele se pun numai la dispoziţia persoanelor autorizate corespunzător de către un stat membru sau de către Comisie. Articolul 4 Notificare Statele membre informează în scris Comisia cu privire la toate aeroporturile pentru care au utilizat una din opțiunile permise conform literei (a) sau literei (c) din articolul 4 alineatul (3) din Regulamentul (CE) nr. 2320/2002. Articolul 5 Măsuri compensatorii Statele membre informează în scris Comisia cu privire la măsurile compensatorii pe care le aplică conform punctului 4.2 din anexa la Regulamentul (CE) nr. 2320/2002. Articolul 6 Prezentul regulament intră în vigoare la 19 aprilie 2003.